Document ID: 32013R0578

KOMISJONI RAKENDUSMÄÄRUS (EL) nr 578/2013,
17. juuni 2013,
millega peatatakse teatavate looduslike looma- ja taimeliikide isendite sissetoomine Euroopa Liitu
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 4 lõiget 6,
ning arvestades järgmist:
(1)
Määruse (EÜ) nr 338/97 artikli 4 lõikes 6 on sätestatud, et komisjon võib nimetatud lõike punktides a-d ettenähtud tingimustel kehtestada piiranguid teatavate liikide sissetoomisele Euroopa Liitu. Lisaks sellele on selliste piirangute jaoks meetmete rakendamine sätestatud komisjoni 4. mai 2006. aasta määruse (EÜ) nr 865/2006 (millega kehtestatakse looduslike looma- ja taimeliikide kaitset nendega kauplemise reguleerimise teel käsitleva nõukogu määruse (EÜ) nr 338/97 üksikasjalikud rakenduseeskirjad) (2) artiklis 71.
(2)
Loetelu liikidest, mille sissetoomine liitu on peatatud, kehtestati viimati komisjoni 20. augusti 2012. aasta määrusega (EL) nr 757/2012, millega peatatakse teatavate looduslike looma- ja taimeliikide isendite sissetoomine Euroopa Liitu (3).
(3)
Teaduslik järelevalverühm on viimaste andmete põhjal jõudnud järeldusele, et teatavate täiendavate määruse (EÜ) nr 338/97 A ja B lisas loetletud liikide kaitsestaatus halveneb tunduvalt, kui nende sissetoomist liitu teatavatest päritoluriikidest ei peatata. Seepärast tuleks peatada järgmiste uute liikide sissetoomine:
Hippopotamus amphibius Kamerunist ja Mosambiigist;
Cercopithecus dryas Kongo Demokraatlikust Vabariigist;
Stephanoaetus coronatus ja Torgos tracheliotus Tansaaniast;
Balearica pavonina Sudaanist;
Chamaeleo africanus Nigerist;
Heosemys annandalii ja Heosemys grandis Laosest;
Mantella pulchra Madagaskarilt;
Tridacna crocea, Tridacna maxima ja Tridacna squamosa Kambodžast;
Nardostachys grandiflora Nepalist.
(4)
Lisaks on teaduslik järelevalverühm kõige värskemate andmete põhjal jõudnud järeldusele, et liitu sissetoomise peatamist ei tuleks enam nõuda järgmiste liikide puhul:
Canis lupus from Kõrgõzstanist;
Ateles geoffroyi ja Brachypelma albopilosum Nicaraguast;
Calumma brevicorne, Calumma gastrotaenia, Calumma nasutum, Calumma parsonii, Furcifer antimena, Furcifer campani ja Furcifer minor Madagaskarilt;
Cuora amboinensis, Cuora galbinifrons, Cycadaceae spp., Christensonia vietnamica, Stangeriaceae spp. ja Zamiaceae spp. Vietnamist;
Rauvolfia serpentina Myanmarist;
Pterocarpus santalinus Indiast.
(5)
Konsulteeritud on kõikide riikidega, kust on pärit liigid, mille suhtes kehtestatakse uued liitu sissetoomise piirangud.
(6)
Seepärast tuleks muuta loendit liikidest, mille sissetoomine liitu on peatatud, ning määrus (EL) nr 757/2012 tuleks selguse huvides asendada.
(7)
Määruse (EÜ) nr 338/97 artikli 17 alusel loodud teadusliku järelevalverühmaga on konsulteeritud.
(8)
Käesoleva määrusega ettenähtud meetmed on kooskõlas määruse (EÜ) nr 338/97 artikli 18 alusel asutatud looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud looduslike looma- ja taimeliikide isendite sissetoomine liitu peatatakse.
Artikkel 2
Rakendusmäärus (EL) nr 757/2012 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Määrus on tervikuna siduv ja vahetult kohaldatav kõikides liikmesriikides.
Brüssel, 17. juuni 2013

Labels: 3
5
20